laion/Wikipedia-Exotic huggingface dataset:
מוחמד עבד

האם התכוונתם ל... מוחמד עבד אל-והאב - זמר ומלחין מצרי, מחדש המוזיקה הערבית. מוחמד אבן עבד אל-והאב – תאולוג אסלאמי, מייסד התנועה הווהאבית. מוחמד עבד א-שאפי – כדורגלן מצרי המשחק בעמדת המגן השמאלי בא-זמאלכ הסעודית ובנבחרת מצרים. מוחמד עבד אל-ע'ני אל-גמאסי – מפקד בצבא המצרי מוחמד עבד אל-מונעם – כדורגלן מצרי המשחק בעמדת הבלם מוחמד ולד עבד אל-עזיז – נשיא מאוריטניה לשעבר בין השנים 2009–2019
מוחמד בן

האם התכוונתם ל... מוחמד בן קלאוון - הסולטאן הממלוכי התשיעי מוחמד בן סלמאן אאל סעוד – נסיך סעודי מוחמד בן זאיד אאל נהיאן – נשיא איחוד האמירויות הערביות אחמד בן מוחמד בן ח'ליפה אאל ח'ליפה – השליט הראשון של בחריין ומייסד שושלת בית ח'ליפה מוחמד בן ת'אני – השליט הראשון של קטר מוחמד בן ראשד אאל מכתום – המונרך (אמיר) של דובאי, ראש ממשלת איחוד האמירויות הערביות וסגן נשיא איחוד האמירויות הערביות. מוחמד בן ג'אסם אאל ת'אני – אמיר קטר בפועל בשנים 1913–1914, בנו של שייח' ג'אסם בן מוחמד אאל ת'אני. מוחמד בן חסן אל-בגדאדי – מחבר של ספר הבישולים הערביים של התקופה העבאסית "כיתאב אל-טביח" מוחמד בן לאדן – איש עסקים סעודי מולטי-מיליונר שעבד בעיקר בענף הבנייה מוחמד בן טוגג' אל-איחשיד – מייסד השושלת האיח'שידית מטעם בית עבאס בסוריה ובמצרים מוחמד בן מובארכ בן חמד אאל ח'ליפה – פוליטיקאי בחרייני וחבר משפחת המלוכה של בחריין מוחמד בן אסמאעיל – אימאם מוסלמי אסמאעילי, ובנו של אִסמאעיל אבן ג'עפר מוחמד בן אסמאעיל א-דרזי – מטיף דתי ומנהיג העדה הדרוזית במאה ה-11 מוחמד בן סירין – מיסטיקן מוסלמי, פרשן חלומות, ואחד מהתאבעון המפורסמים ביותר
מפלגת הבוסנים

מפלגת הבוסנים (בבוסנית: Bosanska Stranka) היא מפלגה רב-אתנית בבוסניה והרצגובינה. בבחירות לבתי הנבחרים שנערכו ב-5 באוקטובר 2002, המפלגה זכתה ב-1.5% מהקולות שזיכו אותה במושב אחד מתוך 42 המושבים. בנוסף המפלגה זכתה ב-3 מושבים מתוך 140 המושבים של בית הנבחרים של הפדרציה של בוסניה והרצגובינה. אתר האינטרנט הרשמי של מפלגת הבוסנים ערך זה הוא קצרמר בנושא מפלגות ובנושא בוסניה והרצגובינה. אתם מוזמנים לתרום לוויקיפדיה ולהרחיב אותו.
הנס פריטשה

הנס פְריטשֶה (בגרמנית: Hans Fritzsche;‏ 21 באפריל 1900 – 27 בספטמבר 1953), היה מאנשי התעמולה הנאצית בגרמניה. נשפט במשפטי נירנברג ונמצא זכאי. פריטשה נולד בחבל הרוהר בגרמניה, ושירת בצבא הגרמני במלחמת העולם הראשונה משנת 1917. לאחר המלחמה למד במספר אוניברסיטאות בטרם הפך לעיתונאי. לאחר מכן החל לעבוד ברדיו הממשלתי הגרמני. בשנת 1932 מונה לראש שירות הידיעות הגרמני. ב-1 במאי 1933 הצטרף פריטשה למפלגה הנאצית. בהנהגת שר התעמולה הנאצי יוזף גבלס המשיך לעמוד בראש מחלקת הרדיו בטרם מונה לראש מחלקת הידיעות במשרד התעמולה. ב-1938 מונה לסגן ראש מחלקת החדשות בגרמניה. בתפקידו היה אחראי לשליטה בחדשות המקומיות בגרמניה. מחלקה זו נקראה גם בשם "מחלקת הידיעות מבית". בדצמבר 1938 מונה לראש מחלקת החדשות בגרמניה כולה. במאי 1942 לקח גבלס פיקוד אישי על המחלקה, ופריטשה חזר לעבודתו כקריין רדיו, וממונה על הארגון הפוליטי של הרדיו בגרמניה. יש לזכור כי בתקופה זו היה הרדיו המדיה החדשה והמשפיעה, וכוחו כאמצעי תעמולה היה גדול. השליטה בתכנים ברדיו הייתה שליטה במידע המגיע אל האנשים, ובמדינה בה חל איסור (שנכפה בענישה פלילית חמורה) להאזין לחדשות ממקורות חיצוניים, היה לפריטשה תפקיד חשוב ביותר בתעמולה הנאצית. פריטשה נלקח בשבי על ידי חיילים רוסים ב-2 במאי 1945. הוא נשפט בפני הטריבונל הבינלאומי במשפט פושעי המלחמה בנירנברג, ויצא זכאי בדינו. משפטו של זוטר כפריטשה, ביחד עם גדולי הנאציזם כהרמן גרינג, יואכים פון ריבנטרופ ואחרים, נראה מוזר בעיני רבים, ונראה כי פריטשה ממלא את מקומו של גבלס, אשר התאבד. ייתכן ועובדה זו תרמה לזיכויו, ולו היה נשפט בנפרד היה נמצא מקום להענישו. לאחר שחרורו, נשפט פריטשה שוב והואשם בפשעים פחותים מאישומי נירנברג ("פשעים נגד האנושות" ו"פשעים נגד השלום"). הפעם נמצא חייב בדינו, ונדון לתשע שנות מאסר. הוא שוחרר בספטמבר 1950 ומת כעבור שלוש שנים, מסרטן הכבד. מדיה וקבצים בנושא הנס פריטשה בוויקישיתוף הנס פריטשה, באתר אנציקלופדיה בריטניקה (באנגלית) הנס פריטשה, במסד הנתונים הקולנועיים IMDb (באנגלית)
Jigsaw

Jigsaw (בעברית: פאזל) הוא סינגל שהוקלט על ידי הזמר-יוצר האמריקאי קונאן גריי, כסינגל השלישי מתוך אלבום האולפן השני שלו, Superache. את השיר כתב גריי יחד עם דן ניגרו, שגם הפיק אותו. השיר יצא לאור ב-21 בינואר 2022 על ידי חברת ההקלטות ריפבליק רקורדס. ב-16 בינואר 2022, פרסם גריי סרטון שלו מבצע את הבית הראשון של השיר עם גיטרה. יומיים לאחר מכן, הכריז גריי רשימת על השיר וצירף את עטיפתו. "Jigsaw" הוא שיר פופ בסגנון בלדה ובעל אלמנטים של מוזיקת רוק הנשמעים במהלך הפזמון ובהמשך השיר. מבחינה מילית, השיר עוסק בלשנות את עצמך על מנת להשביע את רצונם של המאהב/ת שלך ולעשות הכל למענם. המונח "Jigsaw" (פאזל) מרמז על כך שהדברים אינם במצבם הרגיל. במספר תיאוריות נטען כי גריי כתב את השיר על מערכת היחסים של הוריו, שכן בבית הראשון נכתב "'Then I'd be more like my sister; Say, 'Thank you Ma'am and Mister" ("אז אהיה יותר כמו אחותי, ואומר 'תודה לכם מר וגברת'"). גריי הסביר על השיר: במקור, כתבתי ביומן שלי את "Jigsaw" לעצמי. ביליתי את כל חיי בלשנות את מה שהייתי פעם כדי לשמח את כולם. הייתי כל כך רגיל לנסות לרצות את כולם, שכשזה הגיע לאהבה, התחלתי לעשות את אותו הדבר. חשבתי שאולי אם אתלבש בצורה מסוימת, אתנהג בצורה מסוימת, אסדר את השיער שלי כמו שאוהבים, אז אולי סוף סוף יאהבו אותי. זה לא עבד, כמובן. בסוף כל זה הסתכלתי במראה ובקושי זיהיתי את ההשתקפות המפותלת והלא ברורה שלי שלי. אני מקווה ש-"Jigsaw" מהווה אזהרה לאנשים. להרוס את עצמך כדי לזכות באהבתו של מישהו ישאיר אותך לבד, כי בסופו של דבר, האדם הזה לא יאהב אותך, אלא רק את הגרסה שלך שיצרת עבורו. במקום זאת בחר להפוך למישהו שאתה אוהב. בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-33 מיליון השמעות. השיר אמנם לא נכנס למצעד הבילבורד הוט 100 האמריקאי, אך דורג במקום ה-27 במצעד הרוק & אלטרנטיבי של בילבורד. ב-26 בינואר 2022 פורסם קליפ המילים הרשמי של השיר. נכון למאי 2022, צבר הקליפ למעלה ממיליון צפיות. Conan Gray – Jigsaw (באנגלית), נבדק ב-2022-05-25 "Conan Gray on Instagram". Instagram. 16 בינואר 2022. נבדק ב-25 במאי 2022. {{cite web}}: (עזרה) "Conan Gray on Instagram: JIGSAW. FRIDAY". Instagram. 18 בינואר 2022. נבדק ב-25 במאי 2022. {{cite web}}: (עזרה) Jigsaw, נבדק ב-2022-05-25 "Conan Gray Chart History: Hot Rock & Alternative Songs". Billboard. נבדק ב-19 במאי 2022. {{cite journal}}: (עזרה) "Conan Gray - Jigsaw (Official Lyric Video)". YouTube. נבדק ב-25 במאי 2022. {{cite web}}: (עזרה)
Love at First Sting

Love at First Sting הוא שמו של אלבום רוק כבד של הלהקה הגרמנית, סקורפיונז, שיצא בשנת 1984. בשנה בה יצא, דורג האלבום במקום השישי על ידי המגזין בילבורד, ברשימת ה-Billboard 200. השיר Rock You Like a Hurricane, דורג במקום ה-25 במצעד ה-Billboard 200, והשיר Still Loving You דורג במקום ה-64. קלאוס מיינה - שירה פרנסיס בוצ'הולז - בס וסינתיסייזר מתיאס יאבס - גיטרה הרמן ררבל - תופים רודולף שנקר - גיטרה מידע על האלבום Love at First Sting באתר MusicBrainz מידע על האלבום Love at First Sting באתר AllMusic האלבום Love at First Sting באתר Discogs האלבום Love at First Sting באתר ספוטיפיי ערך זה הוא קצרמר בנושא אלבומים. אתם מוזמנים לתרום לוויקיפדיה ולהרחיב אותו.
יאדרו סנקט פטרבורג

יאדרו סנקט פטרבורג (ברוסית: Футбольный клуб «Ядро» Санкт-Петербург) הוא מועדון כדורגל רוסי מהעיר סנקט פטרבורג בבעלות אלכסיי קריוקוב שבבעלותו חברת נדל"ן פטרבורגית בשם "יאדרו" ומכאן שם הקבוצה. המועדון הוקם על בסיס מועדון מאשטך, שהיה קיים בעבר. בשנת 2020 המועדון התמודד בטורניר החורף בחסות ליגת הכדורגל החובבנית של רוסיה וזכה בגביע סנקט פטרבורג לאחר שגבר על דינמו סנקט פטרבורג במשחק הגמר שנערך בנובמבר 2020. בעונת 2020/2021 שימש סרגיי גראסימץ כמאמן הקבוצה עד מותו בספטמבר 2021. בעונת 2021 הקבוצה זכתה באליפות צפון-מערב של הליגה השלישית. בנובמבר 2021 מונה אלכסנדר גורשקוב למאמן החדש ובמאי 2022 נרשמה לליגה השנייה מעונת 2022/2023 והפכה לראשונה לקבוצה מקצוענית. עם זאת, הקבוצה נכשלה בעונת 2022/2023, למרות מינויו של אלכסנדרו קורטיאנו למאמן החדש ובתום העונה חזרה לליגה השלישית. אליפות המחוז הפדרלי הצפון-מערבי זכייה (1): 2021 אליפות סנקט פטרבורג זכייה (1): 2021 גביע סנקט פטרבורג זכייה (1): 2020 אתר האינטרנט הרשמי של יאדרו סנקט פטרבורג (ברוסית) יאדרו סנקט פטרבורג, ברשת החברתית פייסבוק יאדרו סנקט פטרבורג, ביישום טלגרם יאדרו סנקט פטרבורג, ברשת החברתית אינסטגרם יאדרו סנקט פטרבורג, ברשת החברתית VK יאדרו סנקט פטרבורג, סרטונים בערוץ היוטיוב יאדרו באתר פדרציית הכדורגל של סנקט פטרבורג סרטונים בערוץ של יאדרו סנקט פטרבורג, באתר יוטיוב יאדרו סנקט פטרבורג, ברשת החברתית פייסבוק יאדרו סנקט פטרבורג, ברשת החברתית VK יאדרו סנקט פטרבורג, ברשת החברתית אינסטגרם מאשטך באתר פדרציית הכדורגל של סנקט פטרבורג
רייקו גרליץ'

ראיקוֹ גְרְליץ' (בקרואטית: Rajko Grlić; נולד ב-2 בספטמבר 1947) הוא במאי קולנוע, מפיק ותסריטאי קרואטי. הוא פרופסור לתאוריה קולנועית באוניברסיטת אוהיו ומנהל אמנותי של פסטיבל הסרטים של מוטובון במוטובון, קרואטיה. גרליץ' נולד בשנת 1947 בזאגרב, ברפובליקה הסוציאליסטית של קרואטיה, ביוגוסלביה. אביו היה דנקו גרליץ', פילוסוף קרואטי מרקסיסטי בולט, וממייסדי כתב העת פראקסיס. משפחתו של גרליץ' מצד אביו הגיעה לזאגרב מהיער השחור, גרמניה במאה ה-19, ושמה המקורי היה גֶרְליך, ואילו אמו אֶווה (לבית יזרעאל), עיתונאית, מתרגמת, וסופרת, היא ממשפחה יהודית מסרייבו. (בעלה הראשון, רודולף, נרצח בידי האוסטאשה). גרליץ' הוא בוגר הפקולטה לקולנוע של האקדמיה לאמנויות הבמה של פראג (FAMU), ולמד שם במקביל לאמיר קוסטוריצה, במאי הקולנוע הסרבי. במהלך מלחמת העצמאות הקרואטית עקר גרליץ' לארצות הברית. בשנת 2017 חתם גרליץ' על ההצהרה בדבר השפה המשותפת של הקרואטים, הסרבים, הבוסנים, והמונטנגרים. Whichever Way the Ball Bounces (Kud puklo da puklo, 1974) Bravo Maestro (Bravo maestro, 1978) The Melody Haunts My Memory (Samo jednom se ljubi, 1981) In the Jaws of Life (U raljama života, 1984) (על פי רומן מאת דובראבקה אוגרשיץ') Three for Happiness (Za sreću je potrebno troje, 1985) That Summer of White Roses (Đavolji raj, 1989) Charuga (Čaruga, 1991) Josephine (2002) The Border Post (Karaula, 2006) Just Between Us (Neka ostane među nama, 2010) The Constitution (Ustav Republike Hrvatske, 2016) Whichever Way the Ball Bounces (Kud puklo da puklo, 1974) In the Jaws of Life (U raljama života, 1984) Three for Happiness (Za sreću je potrebno troje, 1985) That Summer of White Roses (Đavolji raj, 1989) Čaruga (1991) Who Wants to be a President (2001) Happy Kid (Sretno dijete) (2004) בשנת 1984 זכה גרליץ' ב"זירת הזהב לבמאי הטוב ביותר" בפסטיבל הסרטים בפולה, עבור הסרט "במלתעות החיים", על פי ספרה של דובראבקה אוגרשיץ'. בשנת 2010 זכה בפרס זה שנית, עבור הסרט "רק בינינו". בשנת 1989 זכה בפרס הגדול בפסטיבל הסרטים הבינלאומי בטוקיו עבור הסרט "אותו קיץ של ורדים לבנים". בשנת 2017 זכה בפרס ולדימיר נאזור למפעל חיים. באותה שנה זכה גם ב"זירת הזהב לתסריטאי הטוב ביותר" בפסטיבל פולה. מדיה וקבצים בנושא רייקו גרליץ' בוויקישיתוף אתר האינטרנט הרשמי של רייקו גרליץ' רייקו גרליץ', במסד הנתונים הקולנועיים IMDb (באנגלית) רייקו גרליץ', באתר AllMovie (באנגלית) רייקו גרליץ', במסד הנתונים הקולנועיים KinoPoisk (ברוסית) ראיון עם גרליץ' (באנגלית) ":: School of Film @ Ohio University - Rajko Grlic ::". www.finearts.ohio.edu. אורכב מ-המקור ב-2006-09-02. Šuvar, Mira (6 ביולי 2008). "U Beograd rado dolazim" (בסרבית). Blic. נבדק ב-2013-01-18. {{cite news}}: (עזרה) "Rajko Grlić: Pizdarija je kad danas vele da se nije smjelo slaviti Božić" (בסרבית). Buka. 16 באוגוסט 2015. נבדק ב-2015-08-16. {{cite news}}: (עזרה) "Rajko Grlic". אורכב מ-המקור ב-30 בדצמבר 2008. נבדק ב-2009-07-28. {{cite web}}: (עזרה) Derk, Denis (28 במרץ 2017). "Donosi se Deklaracija o zajedničkom jeziku Hrvata, Srba, Bošnjaka i Crnogoraca" [A Declaration on the Common Language of Croats, Serbs, Bosniaks and Montenegrins is About to Appear] (בסרבו-קרואטית). Zagreb. pp. 6–7. ISSN 0350-5006. ארכיון מ-23 במאי 2017. נבדק ב-5 ביוני 2019. {{cite web}}: (עזרה)
שער זלידול

שער זלידול (באנגלית: Zlidol Gate; בבולגרית: Злидолска порта ) הוא אוכף בחצי האי טריניטי, בחצי האי האנטארקטי שבאנטארקטיקה. גובהו של אוכף שער זלידול 800 מטרים מעל פני הים. האוכף מפריד בין רמת דטרויט שממערב לאוכף זלידול, לבין רמת טרקיה, שממזרח לאוכף שער זלידול. צורתו של האוכף - צורת פרסה. רגל אחת של הפרסה חודרת אל קרחון ראסל המערבי, שמצפון לאוכף שער זלידול. רגלה השני של הפרסה פונה לכיוון דרום לעבר קרחון ויקטורי. הפסגה מופתה לראשונה בשנת 1996, על ידי סוקרים גרמנים וסוקרי הסקר האנטארקטי הבריטי. הפסגה נקראת על שם הכפר זלידול, שבצפון מערב בולגריה. הגאזט האנטארקטי הבולגרי (בבולגרית) תצלום לוויין של אזור האוכף, תוך סימון אתרים נוספים באזור באתר copernix
Bowser's Fury

Bowser's Fury (בתרגום חופשי לעברית: הזעם של באוזר) הוא משחק פלטפורמה משנת 2021 אשר פותח על ידי נינטנדו ונמכר לקונסולה נינטנדו סוויץ' בחבילה אחת יחד עם המשחק Super Mario 3D World אשר יצא במקור בשנת 2013. השחקן שולט במריו אשר צריך לחקור את העולם הפתוח של המשחק, לפותר חידות שונות, להשלים מגוון משימות, ולאסוף פריטים שונים אשר אמורים לסייע לו להביס את הנבל באוזר. המשחק הוא משחק פלטפורמה מסוג עולם פתוח שבו השחקן, בתור מריו, חייב לחקור את האיים על מנת למצוא ברקי חתול. באוזר ג'וניור, אשר יכול להיות נשלט על ידי שחקן שני, יכול לסייע למריו באמצעות מכחול כדי לתקוף אויבים ולחשוף סודות. מדי פעם באוזר הזועם מתעורר ומתחיל לתקוף, והופך את האי במקומות מסוימים. על ידי איסוף ברקי החתול, מריו מקבל גישה לפעמון הג'יגה, גרסה גדולה של הסופר פעמון, שהופכת את מריו לג'יגה חתול כדי שיוכל להביס את באוזר הזועם. המערכת שעליה מבוסס המשחק דומה מאוד לזו של משחק הפלטפורמה משנת 2013 "Super Mario 3D World", בעוד שבמקביל שולבו גם אלמנטים שונים שהוצגו לראשונה במשחק Super Mario Odyssey משנת 2017. המשחק הבסיסי נמשך כארבע שעות לשחקן ממוצע, עם ארבע שעות נוספות של משחק לשחקנים המעוניינים להשיג את כל הפריטים שיש לאסוף. כאשר מריו יוצא לטיול באזור הטירה של פיץ' הוא מבחין בכתם קטן של חומר אפל ומוזר על הקרקע. בהמשך הוא נופל לבור ועובר דרכו לארכיפלג איים הנמצא באזור המכונה אגם לאפקאט ומוצא את עצמו כעת בעימות ישיר עם באוזר שהפך למפלצת ענקית המכונה פיורי באוזר אשר כה זועם כעת שכולם באזור אגם לאפקאט נמצאים תחת שליטתו. הוא מחליט בעקבות כך לחבור לבאוזר ג'וניור על מנת להחזיר את המצב לקדמותו. אתר האינטרנט הרשמי של Bowser's Fury (באנגלית) Super Mario 3D World + Bowser's Fury - Overview Trailer - Nintendo Switch, נבדק ב-2022-05-17 Rairdin, John (3 בספטמבר 2020). "Super Mario 3D World is Coming to Nintendo Switch With New Content and amiibo". Nintendo World Report. אורכב מ-המקור ב-18 בספטמבר 2020. נבדק ב-5 בספטמבר 2020. {{cite web}}: (עזרה) Oxford, Nadia (3 בספטמבר 2020). "Super Mario 3D World's Switch Port Has Us Wondering About This New "Bowser's Fury" Content". USGamer. אורכב מ-המקור ב-5 בספטמבר 2020. נבדק ב-5 בספטמבר 2020. {{cite web}}: (עזרה) Super Mario 3D World + Bowser's Fury - Official Trailer 2 - IGN (באנגלית), נבדק ב-2021-01-12
תאו ואן גוך

האם התכוונתם ל... תאו ואן גוך (סוחר אמנות) - תאודורוס ואן גוך (Theodorus van Gogh; 1 במאי 1857 - 25 בינואר 1891) סוחר אמנות הולנדי ואחיו הצעיר של הצייר וינסנט ואן גוך. דמות משפיעה בהבאת אמנות הולנדית וצרפתית בת תקופתו לידיעת הציבור הרחב. תאו ואן גוך (במאי) (23 ביולי 1957 – 2 בנובמבר 2004) - במאי קולנוע, מפיק קולנוע, שחקן ופובליציסט הולנדי. נינו של תאו ואן גוך (סוחר אמנות).
וורו (כדורגלן)

סלבדור (וורו) גונסאלס מרקו (בספרדית: Salvador (Voro) González Marco; נולד ב-9 באוקטובר 1963), הוא כדורגלן עבר ומאמן כדורגל ספרדי. וורו גדל בוולנסיה, והחל לשחק כבלם במחלקות הנוער של הקבוצה המקומית, ולאחר מכן בקבוצת המילואים שלה. לאחר השאלה של עונה וחצי בטנריפה מהסגונדה דיוויסיון שב לוולנסיה ושיחק במדיה שמונה עונות, שבע מהן בלה ליגה, לפני שעבר לשחק בדפורטיבו לה קורוניה ו-CD לוגרונייס טרם פרישתו. וורו ערך את הופעת הבכורה שלו בנבחרת ספרד ב-13 באוקטובר 1993, בניצחון 3–1 על אירלנד במסגרת מוקדמות מונדיאל 1994. הוא גם היה חלק מסגל הנבחרת במונדיאל 1994. בשנת 2004 החל לאמן את קבוצת המילואים ולנסיה ב', אותה אימן במשך שתי עונות. לאחר מכן הצטרף לצוות המקצועי והחל לשמש כנציג הקבוצה הבכירה מול אופ"א והרשויות המקומיות. ב-21 באפריל 2008 מונה למאמן הזמני של ולנסיה לאחר פיטוריו של רונלד קומאן. לאחר שהציל את הקבוצה מירידת ליגה עם ארבעה ניצחונות בחמישה משחקים, הוחלף על ידי אונאי אמרי ושב לתפקידו הקודם. בדצמבר 2012 אימן את הקבוצה במשחק אחד אחרי פיטוריו של מאוריסיו פלגרינו. בנובמבר 2015 אימן את הקבוצה בשני משחקים לאחר עזיבתו של נונו אספריטו סנטו. בספטמבר 2016 קיבל את תפקיד המאמן הזמני בפעם הרביעית, כשאימן בשלושה משחקים לאחר פיטורי פאקו אייסטאראן. ב-30 בדצמבר 2016 שב לעמדת המאמן הזמני לאחר התפטרותו של צ'זרה פראנדלי, וב-10 בינואר 2017 הפך לראשונה למאמן הקבוע של הקבוצה כאשר ולנסיה נמצאת במקום ה-17 ובסכנת ירידה. תחת וורו הקבוצה הוציאה רצף תוצאות טובות, ובסופו של דבר סיימה את העונה במקום ה-12. בתום העונה מונה מרסלינו למאמן, והוא הפך לעוזר מאמן. ב-29 ביוני 2020, שישה מחזורים לתום העונה, פוטר המאמן אלברט סלאדס, ובפעם השישית וורו שב לתפקיד המאמן הזמני, עד לתום העונה, אותה סיימה הקבוצה במקום התשיעי. בתום העונה שב לתפקיד עוזר המאמן. במאי 2021 שב בפעם השביעית לתפקיד המאמן הזמני, כאשר החליף את המאמן המפוטר חאבי גארסיה, לפני מינויו של המאמן חוסה בורדאלאס. ב-30 בינואר 2023 שב לקבוצה בפעם השמינית, כמחליפו של ג'נארו גאטוזו שפוטר לאחר רצף תוצאות שליליות. וורו, באתר Transfermarkt וורו, באתר Soccerway וורו, באתר BDFutbol וורו, באתר National Football Teams וורו, באתר FootballDatabase.eu פרופיל המאמן, באתר Transfermarkt MARCA.com, La leyenda de Voro en el Valencia, MARCA.com, ‏2 בדצמבר 2015 (בספרדית) "Voro & Neville take Valencia training". BBC Sport (באנגלית בריטית). נבדק ב-2022-05-26. Gary Neville takes charge of Valencia | Goal.com, www.goal.com "Struggling Valencia sack Ayestaran". BBC Sport (באנגלית בריטית). נבדק ב-2022-05-26. CARLOS BOSCH @Carlos_Bosch, Voro sigue hasta final de temporada, Superdeporte, ‏10 בינואר 2017 (בספרדית) Otra vez Voro... y van siete, AS.com, ‏3 במאי 2021 (בספרדית) Valencia Club de Fútbol, www.valenciacf.com
ניתוח פריטים

בפסיכומטריקה, ניתוח פריטים מתייחס לשיטות סטטיסטיות המשמשות לצורך בחירת פריטים שיכללו במבחן או בסקר. ניתוח זה מקורו לכל המאוחר ב-1936. התהליך והשיטות הסטטיסטיות המעורבות משתנה בהתאם למודל הפסיכומטרי שבשימוש. כך לדוגמה, בתורת המבחנים הקלאסית ובתורת התגובה לפריט נעשה שימוש בכלים שונים. עם זאת בכל המקרים, מטרת ניתוח הפריטים היא לייצר רשימה קצרה יחסית של פריטים (כלומר שאלות שיש לכלול בסקר או בשאלון) היוצרות מבחן או סקר מקיף מהימן ותקף של המבנים הפסיכולוגיים או תחומי הדעת הנבדקים. כדי לבצע את הניתוח, נדרש מאגר גדול של פריטים מועמדים, אשר כולם מראים מידה מסוימת של תוקף פנים, הניתן למדגם גדול של משתתפים המייצגים את אוכלוסיית היעד הצפויה להשתתף במבחן או הסקר. באופן אידיאלי, צריכים להיות לפחות פי עשרה פריטים מועמדים מהאורך הסופי הרצוי של המבחן, ופי כמה יותר משתתפים במדגם מאשר פריטים במאגר. חוקרים מיישמים מגוון כלים סטטיסטיים על התגובות כדי לסנן פריטים שלא עומדים בסף הנדרש מבחינת מהימנות ותוקף. לדוגמה, לפי תורת המבחנים הקלאסית, החוקר משמיט פריטים אם הם: מציגים שונות נמוכה מידי בתוך המדגם נמצאים במתאם חזק עם פריט אחד או יותר הנמצאים כבר בתוך במאגר. מציגים מתאם חלש עם מכלול הפריטים הנותרים, המתבטא בעלייה של מדד אלפא של קרונבך אם הפריט יוסר מהמבחן מבחינה מעשית, ניתוח פריטים הוא תהליך איטרטיבי, ואינו יכול להיות אוטומטי לחלוטין. נדרש שיקול דעת של פסיכומטרי מיומן בכדי לקבוע האם קבוצת הפריטים המתהווה יוצרת מבחן מספק העונה על המטרה שלשמה הוא נועד. בהתאם לא תמיד ניתן לעמוד באופן שלם בשלושת הקריטריונים לעיל, ויש לאזן ביניהם בהחלטה אם לכלול פריט או לא. פסיכומטריקה תורת המבחנים הקלאסית תורת התגובה לפריט ג'אנדה ה', לואיס (2009). מבחנים פסיכולוגיים: תיאוריה ומעשה, רעננה: הוצאת האוניברסיטה הפתוחה. פרידמן, יצחק (2010). ניתוח פריטים: מה הוא ולשם מה? תיאוריות קלאסיות ומודרניות, ירושלים: מכון הנרייטה סאלד. Ronald K. Hambleton (1991). Fundamentals of Item Response Theory, London: SAGA יצחק פרידמן, ניתוח פריטים: מה הוא ולשם מה? תיאוריות קלאסיות ומודרניות, ירושלים: מכון הנרייטה סאלד, 2010
בועז ארד (ארדר)

בועז ארד (נולד ב-1962) הוא מנהל מרכז איין ראנד בישראל וממייסדי עמותת המרכז. מוציא לאור ועורך משנת 1987 את כתב העת "אנכי" ושותף לייסוד התנועה הליברלית החדשה. בעבר שימש בתפקיד עמית מחקר ודובר במכון ירושלים לחקר שווקים, חבר הפורום לרציונליות סביבתית. ארד היה חבר בצוות המערכת וכתב במהדורה העברית של ביזנסוויק וכתב טור קבוע במוסף הכלכלי של מקור ראשון. כמו כן, ארד מפרסם כתבות בעיתונים רבים נוספים. ארד נולד בתל אביב. בצעירותו למד בתיכון הסביבתי במדרשת שדה בוקר. לאחר השירות הצבאי כקצין חינוך למד היסטוריה ופילוסופיה באוניברסיטת תל אביב. בין השנים 1993–1998 ניהל את חברת ארדר אלקטרוניקה. בין השנים 2001–2008 היה הבעלים של חברת OnRoad לשיווק מוצרי סלולר. בשנת 2011 הקים ביחד עם מוטי היינריך, ירון לרמן ואחרים את התנועה הליברלית החדשה הפועלת לקידום הליברליזם בישראל. בין השנים 2008–2015 היה מנהל שיווק בחברת תוכנה. בשנת 2012 נבחר לנהל את מרכז איין ראנד בישראל. ארד הוא יושב הראש של "כנס החירות" המתקיים מדי שנה. מ-2014 הוא יושב בדירקטוריון של פרס אטלס. בינואר 2021 איגד כמה עשרות מאמרים שכתב בין השנים 2009–2010 בעיתון מקור ראשון לספר שכותרתו "על הכוונת". ארד מתגורר ברמת השרון. אתר מרכז איין ראנד בישראל צוות מרכז איין ראנד בישראל בועז ארד, באתר "גיידסטאר ישראל" אתר אנכי בועז ארד באתר התנועה הליברלית החדשה בועז ארד, ‏המשבר האנרגטי של המערב: המשבר המיותר של הדור שלנו, באתר גלובס, 26 באוקטובר 2021 דף הכותב של בועז ארד במקור ראשון חזון התנועה, מתוך אתר התנועה הרשמי "על הכוונת" באתר אמזון
דסה

דסה הוא שם משפחה יהודי-ספרדי המעיד של כך שנושאו או אבותיו מקורם בעיירה Deza, סמוך לסרגוסה. בני המשפחה היגרו לאחר האינקווזיציה לסלוניקי שביוון. חלקם המשיכו למצרים. האם התכוונתם ל... אבבה דסה – זמרת ויוצרת ישראלית אור דסה – כדורגלן ישראלי אלי דסה – כדורגלן ישראלי רוברט דסה - מנידוני קהיר, קצין מודיעין בצה"ל יעקב דסה, תולדות משפחת דסה - מקור השם, באתר הקשר הרב דורי
ארנה סלוט

ארנה מרטין סלוט (בהולנדית: Arend Martijn Slot; נולד ב-17 בספטמבר 1978) הוא כדורגלן עבר ומאמן כדורגל הולנדי, המאמן את קבוצת ליברפול. סלוט החל לשחק כדורגל ב-VV Bergentheim מעיר הולדתו. מאוחר יותר נבחן והוחתם על ידי זוולה. הוא ערך את הופעת הבכורה שלו בזוולה בהפסד 1–2 לדן בוס ב-14 באוקטובר 1995. לאחר שבע עונות בזוולה, חתם סלוט בנאק ברדה בקיץ 2002. הוא שיחק במועדון במשך חמש עונות, לפני שעבר לשחק בספרטה רוטרדם. לאחר שלוש עונות בספרטה רוטרדם חזר סלוט לזוולה. בסיום עונת 2012/2013 פרש ממשחק פעיל. סלוט החל את קריירת האימון שלו ב-2013, כששימש כמאמן קבוצת הנוער של זוולה במשך שנה, בטרם מונה לעוזר מאמן של קמבור, תפקיד אותו מילא עד 2017. לאחר מכן עבר לשמש כעוזר מאמן בא.ז. אלקמאר, בטרם קודם לתפקיד המאמן הראשי ב-2019. בעונתו הראשונה כמאמן הגיעה הקבוצה למקום השני בליגה כשהיא בשוויון נקודות עם אייאקס מהמקום הראשון, אך הליגה הופסקה ובוטלה בעקבות מגפת הקורונה בהולנד. ב-5 בדצמבר 2020 הוא פוטר מתפקידו לאחר שניהל משא ומתן עם פיינורד אף על פי שהיה תחת חוזה. סלוט השיג ממוצע של 2.11 נקודות למשחק בא.ז. אלקמאר, הגבוה ביותר מכל מאמן בהיסטוריית המועדון. ב-15 בדצמבר 2020 חתם בפיינורד אותה צפוי היה להתחיל לאמן עם פתיחת עונת 2021/2022. הקבוצה שיחקה בעונת 2021/2022 גם בליגה האזורית לאחר שסיימה עונה קודם לכן במקום החמישי. היא הוגרלה בשלב הבתים יחד עם סלביה פראג, אוניון ברלין ומכבי חיפה. פיינורד העפילה מהבית המוקדם והגיעה עד לגמר כשהיא גוברת בדרך על פרטיזן בלגרד, סלביה פראג ומרסיי. במשחק הגמר נכנעה פיינורד לרומא בתוצאה 0–1. בליגה סיימה הקבוצה במקום השלישי. ב-20 במאי 2024 הוכרז רשמית כי חתם בקבוצת ליברפול האנגלית ויתחיל לאמן אותה החל מתחילת עונת 2024/2025. מדיה וקבצים בנושא ארנה סלוט בוויקישיתוף ארנה סלוט, ברשת החברתית אינסטגרם ארנה סלוט, באתר Transfermarkt ארנה סלוט, באתר Fussballdaten.de (בגרמנית) ארנה סלוט, באתר Soccerway ארנה סלוט, באתר BDFutbol ארנה סלוט, באתר WorldFootball.net ארנה סלוט, באתר FootballDatabase.eu ארנה סלוט, באתר ESPN פרופיל המאמן, באתר Transfermarkt AZ neemt per direct afscheid van Slot, www.az.nl (באנגלית)